西泠山水清淑，人多才藝，書畫之外，以篆刻名

西泠山水清淑，人多才艺，书画之外，以篆刻名

者，丁鈍丁至趙悲盦數十餘人。流風餘均，被于來葉，言印學者，

者，丁钝丁至赵悲盦数十馀人。流风馀韵，被于来叶，言印学者，

至今西泠尤盛。同人結社，並立石勒鈍丁、悲盦諸先生像，爲景

至今西泠尤盛。同人结社，并立石勒钝丁、悲盦诸先生像，为景

仰觀摩之所，名曰西泠印社。社地與梅嶼柏堂近，風景幽絕。集資

仰观摩之所，名日西泠印社。社地与梅屿柏堂近，风景幽绝。集资

規畫，創於甲辰，成於癸丑。堂舍花木，位置點綴，咸得其宜。于是

规画，创于甲辰，成于癸丑。堂舍花木，位置点缀，咸得其宜。于是

丁君輔之、王君維季、吳君石潛、葉君品三，修啓立約，招攬同志，

丁君辅之、王君维季、吴君石潜、叶君品三，修启立约，招揽同志，

入社者日益衆。于甲寅九月開社，份份秩秩，觴詠流連，洵雅集盛事

入社者日益众。于甲寅九月开社，彬彬秩秩，觞咏流连，洵雅集盛事

也。印之佩見于六國，著于秦，盛于漢。有官印私印之別。刓玉笵

也。印之佩见于六国，著于秦，盛于汉，有官印私印之别。刓玉笵

金，間以犀角象齒。逮元時始有花乳石之制，各以意奏刀，而派

金，间以犀角象齿。逮元时始有花乳石之制，各以意奏刀，而派

亦遂分。鈍丁諸人，尤爲浙派領袖。浙派盛行于世，社之立，蓋有

亦遂分。钝丁诸人，尤为浙派领袖。浙派盛行于世，社之立，盖有

由來矣。顧社雖名西泠，不以自域。秦璽漢章，與夫吉金樂石之

由来矣。顾社虽名西泠，不以自域。秦玺汉章，与夫吉金乐石之

有文字者，兼收並蓄，以資博覽考證，多多益善。入其中如探龍藏，

有文字者，兼收并蓄，以资博览考证，多多益善。入其中如探龙藏，

有取之無盡、用之不竭之概。嘗觀古人之印，用以昭信，故曰印

有取之无尽、用之不竭之概。尝观古人之印，用以昭信，故日印

信。上而詔令文移，下至契約箋牘，罔不重之。書畫至風雅，亦必

信。上而诏令文移，下至契约笺牍，罔不重之。书画至风雅，亦必

以印爲重。書畫之精妙者，得佳印益生色，無印輒疑爲像。印之

以印为重。书画之精妙者，得佳印益生色，无印辄疑为伪。印之

與書畫，固相輔而行者也。書畫既有社，印社之設，又曷可少哉。

与书画，固相辅而行者也。书画既有社，印社之设，又曷可少哉。

予少好篆刻，自少至老，與印不一日離，稍知其源流正變，同人

予少好篆刻，自少至老，与印不一日离，稍知其源流正变。同人

謬重予。社既成，推予爲之長。予備員，曷敢長諸君子，惟與諸君

谬重予，社既成，推予为之长。予备员，曷敢长诸君子，惟与诸君

子商略山水間，得以進德修業，不僅以印人終焉，是則予之私

子商略山水间，得以进德修为，不仅以印人终焉，是则予之私

幸耳。甲寅夏五月二十又二日，安吉吳昌碩記並書。

幸耳。甲寅夏五月二十又二日，安吉吴昌硕记并书。